[SELL - DIJUAL!!] Keyring Hanbin / B.I iKON New Kids Repackage Red Version., K-Wave on Carousell
3 weeks ago by auliasofiana17
JNE only. Free ongkir jabodetabek.
miaprelovedstuff_Penjual yang serius dan terpercaya! Pengirimannya ...read more Die GH-leser Rita Fernandes Venter vertel hoe sy 27 kg afgeskud het - Goeie Huishouding
Sien, dit ís moontlik!
Ontmoet Rita Fernandes Venter, ’n 53-jarige eiendomsagent wat ’n indrukwekkende 27 kg afgeskud het toe sy Banting ontdek het en mense se ondersteuning begin staatmaak het:
Ek was altyd skraal. Toe ek op 24 getroud is, het ek 48 kg geweeg en ek het dié gewig tot ná my kinders se geboorte gehandhaaf. Maar in my 40’s het ek skielik begin gewig aansit. Ek het nie my eetgewoontes verander nie, maar ek het al hoe meer gewig aangesit, veral rondom my maag. Ek het verskeie diëte probeer, maar die magie wou nie wyk nie. Ek was gedurig siek met verkoues, prikkelbaredermsindroom en hoofpyne. En vetlewersiekte is ook by my gediagnoseer.
Toe my broer en skoonsuster ’n groot hoeveelheid gewig met die “Tim Noakes-dieet” verloor het, het ek besluit om te begin Bant. Ek het aanvanklik gewig aangesit omdat ek te veel geëet het. Om eerlik te wees het ek gekul omdat ek nie die wetenskap verstaan het nie. Ek het besef dat jy dit óf behoorlik moet doen óf glad nie. Toe ek behoorlik begin Bant het, het ek van alle koolhidrate en suikers in my huis ontslae geraak. Dis moeilik wanneer jy begin, want dis so maklik en gerieflik om koolhidrate te eet. Dis baie makliker om ’n toebroodjie vir die pad te gryp as om iets gaar te maak. Die maklikste deel is dat jy kos eet wat jy herken. Eenvoudige, vars kosse.
Voor: 89 kg
Na: 62 kg
Ek het begin gewig afskud en gesonder gevoel. Ek was nie meer gedurig siek nie en het meer energie gehad as wat ek in jare ervaar het. Ek weeg nou 27 kg minder en my groot maag is weg. My man het ook 30 kg afgeskud en sy diabetes is vir die eerste keer in 23 jaar onder beheer.
Toe ek met Banting begin het, het ek by elke moontlike Facebook-blad aangesluit. Daar was ’n groep wat maaltydplanne verkoop het, maar ek wou dit deel met mense wat nie kon bekostig om dit te koop nie en ’n ruimte skep waar mense aan die hand gelei kon word op hierdie pad na beter gesondheid. Ek het toe die groep Banting 7 Day Meal Plans gestig. Die groep se etos is vriendelikheid en verdraagsaamheid, en dit het al meer as 1 000 000 lede. Ek sal nooit dié leefstyl laat vaar nie – Banting was ’n lewensredder vir ons familie.
Ontbyt: Jogurt, bessies, neute, spek en eiers. Ek eet ongeveer 11:00
Aandete: ’n Proteïen, kapokblomkool, broccoli en ’n sampioenroomsous
Drankies: Tee, koffie en (baie) water
Rita se wenke
Niks kammakos nie
Hou dinge eenvoudig deur heel kosse te eet wat in ’n herkenbare vorm is.
As ’n produk suikers en preserveermiddels bevat, sit dit terug op die rak.
Eet slegs wanneer jy regtig honger is. Moenie eet omdat dit etenstyd is nie. Laat jou liggaam jou volgens sy behoeftes lei.
Toe: 89 kg
Nou: 62 kg
Verloor: 27 kg
Tyd wat dit geneem het: 6 maande
Dít is hoe die GH-leser Nicola Cafun 54 kg verloor het!
Die GH-leser Kirsten Kali Fortune vertel ons hoe sy 20 kg verloor het
Die GH-leser Nasreen Riley vertel ons hoe sy 11,8 kg verloor het
Vat dit een dag op ’n slag ...